[{"text_idx": "#000000", "text": "Mae Masnach Deg yn dechrau gydag addysg ac mae\u2019n bwysig dysgu plant a phobl ifanc am eu heffaith yn y byd. Rydym yn darparu ystod o adnoddau addysgu cynradd ac uwchradd am ddim i gefnogi dysgu byd-eang yn eich ystafell ddosbarth trwy\u2019r cynllun ysgolion Masnach Deg sy\u2019n cael ei redeg gan Y Sefydliad Masnach Deg. Mae\u2019r adnoddau hyn yn cwrdd a\u0302 meini prawf cwricwlwm i Gymru ac un o\u2019i bedwar pwrpas i gynorthwyo dysgwyr i ddod yn ddinasyddion moesegol, gwybodus Cymru a\u2019r byd."}, {"text_idx": "#000001", "text": "Gan ddefnyddio\u2019r offer hyn, gallwch chi ddysgu disgyblion am Fasnach Deg a materion byd-eang o\u2019r feithrinfa i\u2019r ysgol uwchradd a darparu heriau wythnosol hwyliog i helpu\u2019ch disgyblion i ddysgu am, a mynd i\u2019r afael a\u0302, newid hinsawdd. Yn well byth, mae\u2019r mwyafrif o adnoddau ar gael yn Gymraeg."}, {"text_idx": "#000004", "text": "Gall eich coleg neu brifysgol ddod yn rhan o\u2019r mudiad Masnach Deg. Mae prifysgol neu goleg Masnach Deg wedi ymrwymo i werthu a hyrwyddo nwyddau Masnach Deg ac addysgu ei myfyrwyr a\u2019i staff am Fasnach Deg."}, {"text_idx": "#000005", "text": "Mae Gwobr Prifysgol a Choleg Masnach Deg yn cydnabod sefydliadau sydd wedi ymgorffori arferion moesegol a chynaliadwy trwy eu cwricwlwm, caffael, ymchwil ac ymgyrchoedd. Mae\u2019r wobr yn cael ei rhedeg gan y Sefydliad Masnach Deg."}, {"text_idx": "#000007", "text": "Os ydych chi\u2019n fyfyriwr coleg neu brifysgol ac yr hoffech weithio yn y sector Masnach Deg, darganfyddwch fwy am ein cyfleoedd gwirfoddoli a lleoli."}]